1.pielikums

(PROJEKTS)

Atlases (kvalifikācijas) prasības un atlasei iesniedzamie dokumenti 

plānotā atklātā konkursā

“Mēbeļu un aprīkojuma iegāde Salaspils novada pašvaldības iestādēm”

(Iepirkuma identifikācijas Nr. SNP 2026/62)
Nolikuma 3.sadaļa:
3. Prasības, iesniedzamie dokumenti un pretendentu atlase

3.1. Vispārīgie nosacījumi pretendenta dalībai atklātā Konkursā 

Pretendents atbilst Nolikuma 3.2. un 3.3. punktā norādītajām pretendenta atlases prasībām un iesniedz šo prasību izpildi apliecinošus dokumentus.

3.2. Pretendentu izslēgšanas noteikumi:

3.2.1. Pasūtītājs izslēgs pretendentu no turpmākas dalības iepirkuma procedūrā, ja uz pretendentu attieksies PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie izslēgšanas iemesli. Pasūtītājs pārbaudi veiks pārbaudi PIL 42. pantā noteiktajā kārtībā un attiecībā uz PIL 42. panta trešajā daļā minētajām personām.

Ja pretendents būtu izslēdzams no iepirkuma procedūras, pamatojoties uz PIL 42. panta otrās daļas 2. punktā noteikto, tas ir tiesīgs nodrošināt uzticamību, izpildot saistības nodokļu (tai skaitā valsts sociālās apdrošināšanas) jomā un iesniedzot Pasūtītājam pierādījumus par saistību izpildi vai arī iesniedzot pierādījumus, ka personai nemaz nebija neizpildītu saistību nodokļu (tai skaitā valsts sociālās apdrošināšanas) jomā. Šajā punktā minēto pierādījumu iesniegšanai Pasūtītājs dod pretendentam laiku, kas nav īsāks par 5 (piecām) darbdienām.

Pasūtītājs ir tiesīgs PIL 42. panta otrās daļas 1., 2. un 3. punktā minētos izslēgšanas iemeslus neattiecināt uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē, un PIL 42. panta otrās daļas 1., 2. un 11. punktā minētos izslēgšanas iemeslus neattiecināt uz pretendenta patieso labuma guvēju.
3.2.2. Pasūtītājs izslēdz pretendentu, kuram piešķiramas Līguma slēgšanas no turpmākās dalības Atklātā konkursā, ja uz pretendentu un Starptautisko un Latvijas Republikas nacionālo sankciju likuma 11.1 panta pirmajā daļā noteiktajām personām attiecas Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas nosacījumi.

3.3. Pretendentu atlases prasības un iesniedzamie dokumenti

	Prasība
	Iesniedzamais dokuments

	3.3.1. Pieteikums dalībai atklātā konkursā.


	3.3.1.1. Lai apliecinātu savu dalību Konkursā, pretendentam jāiesniedz pieteikums dalībai atklātā Konkursā, kas sagatavots atbilstoši Nolikuma 1.pielikuma formai.

3.3.1.2. Personas, kura paraksta pieteikumu, pārstāvības tiesībām ir jābūt nostiprinātām atbilstoši Latvijas Republikā spēkā esošajos normatīvajos aktos noteiktajam regulējumam. Ja pieteikumu paraksta pretendenta pilnvarota persona, piedāvājumam ir jāpievieno attiecīgais dokuments par pārstāvēt tiesīgās personas izdotu pilnvaru. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.

3.3.1.3. Ja pretendents ir personu grupa vai personālsabiedrība (vai pretendents piesaista apakšuzņēmējus, uz kuru iespējām tas balstās), Nolikuma 3.3. punktā minētie dokumenti jāiesniedz par visiem personu grupas vai personālsabiedrības dalībniekiem (vai apakšuzņēmējiem) tādā apjomā, kādā attiecīgais dalībnieks (vai apakšuzņēmējs) piedalās pretendenta kvalifikācijas apliecināšanā.



	3.3.2. Pretendents normatīvajos aktos noteiktajā kārtībā ir reģistrēts Komercreģistrā vai līdzvērtīgā reģistrā ārvalstīs. Fiziskām personām uz iepirkuma līguma slēgšanas dienu jābūt reģistrētām Valsts ieņēmumu dienestā (Latvijā), kā nodokļu maksātājiem, vai līdzvērtīgā reģistrā ārvalstīs.
	3.3.2.1. Informāciju par pretendentu, kurš ir reģistrēts Latvijas Komercreģistrā, Pasūtītājs pārbauda Lursoft mājaslapā (skat. www.lursoft.lv). 

3.3.2.2. Ja pretendents (personu grupa) uz piedāvājuma iesniegšanas dienu nav izveidojis personālsabiedrību, tad personu grupa iesniedz visu personu grupas dalībnieku parakstītu saistību raksta (protokolu, vienošanos vai citu dokumentu) kopiju par sadarbību līguma izpildē. 

3.3.2.3. Pretendents, kurš nav reģistrēts Latvijas Komercreģistrā iesniedz komercdarbību reģistrējošas iestādes ārvalstīs izdotu reģistrācijas apliecības kopiju, ja šādu dokumentu attiecīgā valsts izsniedz, vai norāda publiski pieejamu reģistru, kur Pasūtītājs var pārliecināties par minēto faktu.



	3.3.3. Pretendentam iepriekšējo trīs gadu laikā (2023., 2024., 2025. gadā un 2026. gada periodā līdz piedāvājuma iesniegšanas brīdim) ir pieredze un kvalitatīvi izpildīts vismaz 1 (viens) mēbeļu piegādes un uzstādīšanas un/vai mēbeļu aprīkojuma piegādes (uzstādīšanas) līgums, kura vērtība ir vismaz 20 000,00 EUR bez PVN.
Ja pretendents ir personu apvienība, tad vismaz vienam no apvienības dalībniekiem jāizpilda šajā punktā noteiktās prasības.
	Pretendents iesniedz:

1)  informāciju par iepriekšējo pieredzi (atbilstoši Nolikuma 2.pielikumam);

2)  pasūtītāju pozitīvas atsauksmes vai citus dokumentus, no kuriem objektīvi iespējams pārliecināties par attiecīgā līguma sekmīgu izpildi un pretendenta pieredzes atbilstību Nolikuma 3.3.3. punktā noteiktajām prasībām.

	3.3.4. Pretendenta gada vidējais finanšu apgrozījums par iepriekšējiem trīs noslēgtajiem finanšu gadiem (2023., 2024., 2025.) ir ne mazāks par 50 000 EUR.

Ja pretendenta iepriekšējie trīs pārskata gadi atšķiras no augstāk minētajiem gadiem, nepieciešamajam finanšu apgrozījumam jābūt norādītam par pretendenta trīs iepriekšējiem pārskata gadiem.

Pretendentam pēdējā pārskata gadā ir pozitīvs pašu kapitāls.


	Jāiesniedz Pretendenta apliecinājums par gada vidējo finanšu apgrozījumu pēdējos 3 (trīs) noslēgtos finanšu gados saskaņā ar Nolikuma 3.pielikumu vai, ja Pretendents ir dibināts vēlāk, informāciju par finanšu apgrozījumu (neto apgrozījumu) no tā reģistrācijas dienas.
Pretendentam jāapliecina, ka pēdējā pārskata gadā ir pozitīvs pašu kapitāls.

	3.3.5. Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.

Šajā gadījumā pretendents un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. 


	3.3.5.1. Pretendents pierāda Iepirkumu komisijai, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē.

3.3.5.2. Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā  norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi. 



	3.3.6. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. 

Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. 


	Pretendents pierāda iepirkuma komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā, norādot, kādi resursi pretendenta rīcībā tiks nodoti. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks darbus, kuru izpildei attiecīgās spējas ir nepieciešamas. 



	3.3.7. Ja pretendents līguma izpildē iesaistīs apakšuzņēmējus, kuru veicamo darbu vērtība ir vismaz 10 000 EUR:
	Pretendents iesniedz apakšuzņēmēju apliecinājumu atbilstoši Nolikuma 5.pielikuma formai, kā arī apliecina apakšuzņēmēja gatavību veikt Apakšuzņēmējiem nododamo darbu sarakstā norādītos darbus un/vai nodot pretendenta rīcībā darbu veikšanai nepieciešamos resursus gadījumā, ja ar pretendentu tiks noslēgts iepirkuma līgums un iesniedz informāciju par apakšuzņēmējiem atbilstoši Nolikuma 4.pielikuma formai.

	3.3.8. Ja pretendents ir piegādātāju apvienība (t. sk. personālsabiedrība), tad papildus jāiesniedz:
	3.3.8.1. Visu apvienībā iesaistīto piegādātāju vai piegādātāju pilnvaroto personu parakstīti dokumenti (vienošanās), kas pierāda piegādātāju uzņemtās saistības attiecībā pret šī iepirkuma realizāciju, kā arī informācija par pilnvaroto personu, kas pārstāv attiecīgo piegādātāju apvienību (t. sk. personālsabiedrību);

3.3.8.2. Informācija par to, kādus darbus un kādā apjomā paredzēts veikt (tai skaitā finansiālā izteiksmē) katram no piegādātājiem.

3.3.8.3. Pretendentam noteikto finanšu apgrozījumu var apliecināt jebkurš piegādātāju apvienības dalībnieks vai vairāki dalībnieki kopā (ja attiecināms).

3.3.8.4. Pretendentam noteikto prasību par pozitīvu pašu kapitālu var izpildīt jebkurš piegādātāju apvienības dalībnieks vai tie dalībnieki, uz kuru saimnieciskajām vai finansiālajām iespējām piegādātājs balstās un kuri būs finansiāli atbildīgi par līguma izpildi. 

3.3.8.5. Pretendentam noteikto prasību par pretendenta pieredzi var izpildīt piegādātāju apvienības dalībnieki kopā (proti, summējot tās dalībnieku spējas). 

	3.4. TEHNISKAIS - FINANŠU PIEDĀVĀJUMS
	3.4.1. Tehnisko - Finanšu piedāvājumu pretendents sagatavo atbilstoši finanšu piedāvājuma formai katrai iepirkuma priekšmeta daļai (Nolikuma 7.pielikums).

3.4.2. EIS e-konkursu apakšsistēmas Finanšu piedāvājuma sadaļas ievadlaukā jāieraksta kopējā summa (EUR bez PVN) attiecīgai daļai.

3.4.3. Finanšu piedāvājuma cena ir jāaprēķina un jānorāda ar precizitāti 2 (divas) zīmes aiz komata. Ja būs norādītas vairāk kā 2 (divas) zīmes aiz komata, noapaļošana netiks veikta un Komisija ņems vērā tikai 2 (divas) zīmes aiz komata.

Pretendents nedrīkst iesniegt finanšu piedāvājuma variantus.

3.4.4. Finanšu piedāvājumā pretendentam jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē un pilnā apjomā sniegtu tehniskajā specifikācijā minētos pakalpojumus, piegādātu preces. Pasūtītājs nemaksās nekādus pretendenta papildu izdevumus, kas nebūs iekļauti finanšu piedāvājumā.

3.4.5. Finanšu piedāvājumu paraksta pretendenta pārstāvis, kura pārstāvības tiesības ir reģistrētas likumā noteiktajā kārtībā, vai pilnvarotā persona, pievienojot attiecīgās pilnvaras oriģinālu vai pilnvaras apliecinātu kopiju.


3.5. Eiropas vienotais iepirkuma procedūras dokuments

Pretendents ir tiesīgs iesniegt Eiropas vienoto iepirkuma procedūras dokumentu kā sākotnējo pierādījumu Nolikumā noteiktajām pretendenta kvalifikācijas prasībām. Šādā gadījumā pretendents piedāvājumā sākotnēji neiekļauj dokumentus, kas apliecina atbilstību Nolikuma 3.3. punktā noteiktajām prasībām. 

Ja kandidāts izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst kvalifikācijas prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo darbu vai sniedzamo pakalpojumu vērtība ir vismaz 10 000 EUR. Piegādātāju apvienība vai personālsabiedrība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienotā iepirkuma procedūras dokumenta veidlapa pieejama: http://espd.eis.gov.lv/. Pasūtītājs ir tiesīgs jebkurā iepirkuma procedūras stadijā pieprasīt iesniegt kvalifikāciju apliecinošus dokumentus. Pretendents aizpilda tikai tās Eiropas vienotā iepirkuma procedūras dokumenta veidlapas sadaļas, kas attiecas uz pretendentu un uz šajā Nolikumā ietvertajām prasībām.
